**МКОУ «Куйсунская средняя общеобразовательная школа»**

**ДОКЛАД**

**тема:**

**Аялрин чирвилерин дережа хкажунин карда олимпиадайрин ва конкурсрин (акъажунрин) метлеблувал.**

**Гьазурайди:**

лезги ч1алан ва литературадин муаллим

**Алиметова Зоя Ноябировна**

**07.04.2023- йис**

**Лезгидин виридалайни гужлу**

 **ва хци яракь адан чIал я.**
*(Гьажибег Гьажибегов)*

Къуюстанрин юкьван школадин лезги ч1алан ва литературадин муаллим Алиметова Зоя Ноябировна. За школада тарсар гуз 27 йис я. Муаллимдин к1валах четин ва жавабдарди я.

Дуьньядин винел вичин хайи дидедин ч1ал авачир са халкьни авайди туш.

Дидед ч1ал чахъ гьа хайи йикъалай башламишна, ракъинин ишигъ хьиз, гъетерин нур хьиз, гьар декьикьада чи жигерри ч1угвазвай гьава хьиз, йикъа са шумудра незвай ризкьи ва хъвазвай яд хьиз агакьзава.

ЧIал акьулдин булах я, акьул — чIалан дамах я. Ч1ал халкьдин чин я, адахъ зурба къуват ава. Ам чирун, хуьн- чи гьар садан буржи я. ЧIал хуьнин карда чавай вуч жеда?

Хайи чIалан михьивал хвена кIанда.

Хайи чIалал рахана кIанда.

Дидед чIалаз вафалу хьана кIанда.

Хайи халкьдин тарих, меденият, адетар хвена кIанда.

Аял кьеп1ина амаз, дана епина амаз вердишарна к1анда лугьудайвал чи халкьдин мисалда, чна чи аялризни гъвеч1измаз дидед ч1ал чирна к1анда. Эгер адаз школадиз фейила чир жеда лугьузват1а, абур ягъалмиш я. Школайра дидед ч1аларин тарсарин кьадарни къвердавай т1имил жезва, гьавиляй муаллимризни аялриз чирвилер гун четин жезва. Са тарсуна чирай зат1 муькуь тарсуниз хкведалди рик1елай физва, анжах гъвеч1и классра.

Алай вахтунда дидед ч1алариз кьет1ен фикир гуз башламишнава. Вучиз лагьайт1а аялриз дидед ч1ал к1ан хьун, чирун патал гьукуматдин векилри гьар жуьредин мярекатар, акъажунар, олимпиадаяр яратмишзава.

-Гьар йисуз лезги литературадай 2012 -йисалай башламишна 11- классдин аялрин арада республикадин конкурс "Виридалай хъсан эсер к1елдайди" кьиле физва. И конкурсда зи аялриз са районда ваъ, гьак1 республикадани 1 ва 2- чкаяр хьанай.

-Лезги ч1алалди сочиненидин акъажунар. И конкурсдани зи аялрикай призёрар хьанай.

-Эминхуьруьн школада "Леки" фондуни пулунин пишкешарни гуз лезги ч1алай олимпиадаяр кьиле тухуз башламишнава. Аялри дидед ч1алаз хъсан фикир гун, чирун патал тешкилнава.

-Лезги ч1алай ва литературадай республикадин олимпиадаярни кьиле физва. Олимпиадайрайни зи аялриз призовой чкаяр жезва. Алай 2023 -йисуз муниципальный этапда 9 классдин ученица Мисриева Тамила ва 11- классдин ученица Мисриева Эмиля гъалибчияр хьана. Республикадани 11- классдин ученица Мисриева Эмиля гъалибчи хьана.

Чи школада зун зигьинлу аялрин жавабдарди я. Зигьинлу аялар гьар классдай хкяна, абурун банк данных гьазурзава. Гьар са аялдихъ галаз к1валахдай планни туьк1уьрзава. Азад вахтунда, яни тарсарилай гуьгъуьниз абурухъ галаз к1валахзава.

И к1валах итижлу хьун патал за абуруз материалар слайдрин жуьре туьк1уьрзава. Аялрин рик1ел вилериз акурди фад рик1ел аламукьда. Олимпиадайра ва конкурсра хъсан кьат1ун, зигьин авай аялривай иштиракиз жеда. Ихьтин аялрин чирвилер гегьеншарун патал за гьар йисуз кьиле фейи олимпиадайрин к1валахар к1ват1 хъийизва ва абурай чна к1валах кьиле тухузва. Са гьабуралди и к1валах бегьем жезвач. За и к1валахар са т1имил аялриз четинар хъийизва, классдин материалдилай гъейри, классдилай къеце пата к1елдай к1валахарни кутазва. Гъалат1ар авай к1валахар туьк1уьриз, аялри гъалат1ар хкуд хъийида.

Заз Алибег Фатахован гафаралди акьалт1ариз к1анзава:

"Гьар сад чакай -аскер, к1валахзавай чка- фронт я".